
Årsmelding 2017 for Holsen Grendalag

Styret
Styret har hatt følgjande samansetjing i 2017:
Leiar: 		Sveinung Nydal
Nestleiar: 	Stig Arve Holsen Foss
Kasserar: 	Øystein Holsen
Skrivar:	Trine Renate Vallestad
Styremedlem:	Hanne Høgseth
Vara: Maylinn Reed og Hildegunn Kvamme

Valnemd
Aud Røstenskar	1 år
Helen Sørsund	2 år 
Gro Reiersgård	3 år

Styret har hatt 5 møter og handsama 34 saker.

Arbeidsoppgåver for styret:
· Grindebygg
· Felles dugnad med Holsen skule og barnehage
· Tiltakspris 2016
· 17. mai
· Jonsokfeiring
· Adventsbasar
· Quiz-kveld
· Veglys
· Autovern
· Breiband
· Diverse
Grindebygg
Grindebygget nærmar seg ferdig utvendig, det som manglar er hovudsakeleg tak og beis. Deretter må ein bli einige om utforminga innvendig.

Felles dugnad ved skulen og på tusenårsplassen
Grendalaget inviterte til felles dugnad med Holsen skule og barnehage 06. mai. Det var bra oppmøte og vi avslutta med kaker, kaffi og saft. Takk til alle frammøtte!

Tiltakspris 2016
Tiltaksprisen for 2016 vart delt ut 17. mai, og gjekk denne gangen til Ann Maria Nydal og Eventyrstallen.

17. mai-feiring
Det var ein hyggeleg dag med godt oppmøte. Resultatet frå dagen viste eit overskot på kr 9.857,98.

Jonsokfeiring
Jonsokfeiringa vart arrangert av husstandane på Vettereiene-Nydal, og skulle i utgangspunktet gå føre seg nede ved vatnet hos Øystein Menes. Grunna dårleg vêr, vart feiringa flytta opp i grindebygget hans i staden. Dei frammøtte hadde ein koseleg kveld.

Adventsbasar
[bookmark: _GoBack]Adventsbasaren vart arrangert av husstandane i Viskedalen-Fletene. Bra frammøte og vel gjennomført basar. Overskotet kom på kr 35.807.

Quiz-kveld
Det vart arrangert quiz-kveld fredag 07. april. I løpet av kvelden hadde vi tre spørsmålsrunder, samt kiosk med sal av snacks.

Veglys
Veglysnemnda har i 2017 bestått av Einar Sæterdal, Lars Sæterdal og Frode Sørevik. Etter mykje kontakt med Førde kommune, er det no kome lys i Viskedalen. På grunn av at dette drog ut i tid, er arbeidet med nye veglys på Høgset utsett til 2018. 
Noko vedlikehald på eksisterande lyspunkt vart gjort, blant anna i samanheng med at veglysa i strekka ved Fletene ikkje verka. Her måtte ein leige inn eksterne aktørar for å få lys igjen. Det var også planlagt å skifte ut diverse lyspærer som ikkje verkar, men glatt føre har medført utsetjing til 2018.

Autovern
Ingen utvikling i 2017 – autovern i Høgsetbukta og på strekka Høgset-Skjeldset står framleis på behovslista til vegvesenet, og har ikkje vore ute på anbud.

Breiband
Fiberen er lagt og breiband er no stort sett kome på plass.

Økonomi
Resultatet for 2017 viser eit overskot på kr 45 347,11.

